Makomanai Open Stadium

Makomanai Open Stadium (tidligere Makomanai Skating Centre) er en kunstisbane for hurtigløp på skøyter i Sapporo, Japan. Anlegget ble bygd for de olympiske vinterlekene i 1972, og var arena for åpningsseremonien i tillegg til skøyteøvelsene.

Til OL hadde anlegget en kapasitet på rundt 50 000 tilskuere, hvorav 16 000 var sitteplasser. Skøyteøvelsene samlet tilsammen 200 000 tilskuere fordelt på de åtte konkurransedagene, og da tyskeren Erhard Keller vant 500-meteren, var det hele 40 700 tilskuere på tribunene.

Foruten de olympiske vinterlekene, har Makomani Skating Centre vært arena for de asiatiske vinterlekene to ganger, i 1986 og i 1990.

Referanser

Eksterne lenker 
 Banens webside (på japansk)

Skøytearenaer
Hokkaido prefektur
Idrettsanlegg i Japan
Hurtigløp på skøyter i Japan
Vinter-OL 1972
Artikler i skøytesportprosjektet
OL-arenaer